Lama idam watak 'jahat'
Watak wanita teraniaya dan air mata pastinya sudah sinonim dengan Ummi Nazeera, 34, yang sering menjadi pilihan kebanyakan penerbit serta pengarah ketika ini kerana lakonan mantapnya.Kini naskhah drama berat yang menuntut permainan emosi mendalam sama sekali dapat dijiwai Ummi yang juga ibu dua anak perempuan ini dengan mudah dan berkesan.Bagaimanapun, Ummi atau nama sebenarnya Ummi Nazeera Nur Hidayah Zainul Abidin mengakui dia amat merindukan peluang berlakon watak 'villain' atau jahat yang disifatkannya 'interesting'."Saya berhasrat nak melakonkan watak jahat sebab lama tak buat dan rindu. Sekarang ini, saya memang selalu dapat tawaran watak sebagai wanita teraniaya dan air mata saja."Saya sebenarnya menantikan watak jahat ini. Ingatkan selepas dah cuti berehat selama sembilan bulan daripada lakonan dapat rezeki watak lain. Tapi, belum lagi," katanya.Terdahulu, Ummi pernah melakonkan watak jahat sebagai Sarah dalam drama Nur Kasih yang dibintangi bersama Tiz Zaqyah dan Remy Ishak arahan Kabir Bhatia pada 2009 dan hingga kini watak itu masih diingati ramai."Saya boleh melakonkan watak jahat lagi. Tapi, ramai yang cakap tak sesuai selain lakonkan watak wanita teraniaya dan air mata. Beri saya tawaran watak jahat itu sebab teringin juga nak bawa watak lain pula."Apa pun, sembilan bulan yang saya cuti tak ambil apa-apa 'job' berlakon itu sebab nak berehat dan menghabiskan masa dengan anak-anak serta keluarga. Jadi, sekarang saya kembali bekerja semula."Sebelum bercuti, saya sibuk kerja di set penggambaran selama beberapa bulan dan tiada masa dengan keluarga. Kasihan juga anak-anak dan saya kena bercuti untuk luang masa dengan mereka," katanya.Menurut Ummi sebagai isteri dan ibu, penting untuknya ada masa bersama-sama keluarga walaupun suami, Dr Mohd Izzar Anwari Abdul Khani sangat memahami dan menyokong kerjayanya."Alhamdulillah suami saya banyak membantu menguruskan anak-anak ketika saya sibuk di lokasi penggambaran. Dia adalah penyokong kuat saya yang sentiasa memberikan semangat positif."Malah, apabila lihat saya penat balik dari bekerja, dia sangat ambil berat dan minta saya berehat dulu. Sebab kalau kita dah banyak main watak beremosi di set, memang rasa penat sangat bila balik rumah," katanya. Ummi bertemu jodoh dengan Dr Mohd Izzar pada 23 Julai 2017 dan kini mereka dikurniakan anak iaitu Ayra Aneesah, 6, dan Aysha Arsylia, 3.Antara drama lakonan Ummi seperti Patahnya Sebelah Sayap, Nahu Rindu, Suri Katriana, Korban Kasih, Cinta Yang Pulang, Risik Pada Hati, Rindu Kasih, Sekali Aku Bahagia , Surat Dari Tuhan dan Dari Syurga.Suri 'disondol' adik sendiriTampil dengan drama terbaharu, Andai Tiada Dia sebagai watak Suri yang cintanya dikhianati suami, Ummi mengakui watak itu sangat mencabar dengan memerlukan dia bermain emosi dan kuat fizikal sekali gus.Kata Ummi, menariknya drama itu daripada jalan cerita walaupun ia karya adaptasi novel sebab watak Suri sangat baik, percaya pada suami, berdikari, tapi dikhianati adik sendiri, Intan."Ini adalah kali pertama saya berlakon drama yang 'penyondol' dalam rumah tangga kakak adalah adik perempuan sendiri. Jadi, ia satu permainan emosi yang berat."Selain itu, Suri juga berhadapan penderaan jiwa dan fizikal oleh suaminya, Haikal yang sangat sedih, berendam air mata dan kasihan kepadanya. Walaupun hanya lakonan, tapi situasi 'adik menyondol' ini memang ada berlaku di realiti," katanya.Menurut Ummi, dia juga gembira kerana buat pertama kali dapat bekerjasama dengan pelakon seperti Hisyam Hamid dan Mimi Lana yang lakonan mereka hebat dan berkesan.Drama Andai Tiada Dia arahan Riza Baharudin dan disiarkan di Astro Ria itu mengisahkan kehidupan suami isteri yang berhadapan dilema dalam kemelut rumah tangga dengan kehadiran 'orang ketiga'.